钦定古今图书集成/方舆汇编/职方典/第1476卷 > 《宁州志》
## 钦定古今图书集成/方舆汇编/职方典/第1476卷 > 《宁州志》

《猓猡　　　　摆衣　　　　》《西期》。

阿者　　　　，阿宜　　　　黑獛。

“土《老　　　　僰》” 子　　　　普得。

散处山谷，风气淳朴，田地瘠薄，刀耕火耨，不分冬夏，朝出暮归，甘贫苦，尚勤俭。婚娶重媒妁，合以类聚。丧重祭葬，用火疾，不医药，重祭赛，以六月廿四日为岁首。近知王化，勇于输纳，摆衣多居卑湿，风尚近猓。勤耕种，不事商贾，普得惟捕鱼，不事耕种商贾。

嶍峨县

摆彝　　　　《山苏　　　　》黑《猓猡》。

白猓猡　　　“窝” 泥　　　　“獛喇。”

僰人

《摆彝》性懦气柔，畏寒喜浴，女人挑担，男子抱儿炊爨。

《山苏》潜居深山，板片为房，种荞稗而食。

黑猓猡，杂处山阱中。缠头跣足，挽发捉刀。妇人辫发，用布裹头。不分男女，俱披羊皮。嫁女与羊皮一张、绳一根，以为背负之具。星回节列炬，杀牲祭其祖先，老幼围坐火下，或则跳鬼饮酒为乐。其祝以铃，其占以草签，或以鸡骨为卜，多有应验。相见亦有尊卑长幼之礼。交易用木刻记数，别有字，谓之“白袅” ，见汉人辄避。性畏鬼亲死则火化以葬。有疾不服药，谓有鬼祟。初用鸡猪之类为牲，疾重则烹宰牛羊。

《白猓猡》，男女两截衣，裹头、跣足。妇人耳带铜环，常以革带系腰。婚姻惟其种类，以牛为聘，及期，来女家，夺其女而归。近渐习王化，同于编氓，大率寡弱易治。

窝泥：男子多跣足，妇人衣衫以绵绳辫发数绺，穿海贝盘旋为饰，穿珠垂胸。人死无棺，击锣鼓、摇铃，头插鸡尾跳舞，名曰“洗鬼。” 三日采松为架，焚而葬其骨，祭用牛、羊。

獛喇，性情愚蠢，住居山谷，地硗获薄，迁徙不常。间亦有畜牛羊，以资衣食。差徭赋役俱无。僰人多居卑下，故僰从“棘” 从“人。” 性柔畏法，男用青帨缠头，著革履，衣有襞积。妇人白帨束发，缠叠如仰螺。好鬼喜浴，极寒犹然。山居构草楼，家人狎处，稍以帷帐间其卧具。丧则置尸木上，吊者各散红布一方，祃诵《彝经》三日，以簟裹而舁之山祃祭名。